Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

Becali va putea merge la penitenciare pentru a verifica dacă sunt respectate drepturile deținuților. Finanțatorul roș-albaștrilor susține că se va folosi de această funcție în viitor.

”Eu vreau să vă spun cine sunt, filmați (își arată legitimația). Nu am putut să vă zic până acum, pentru că nu mi se terminase pedeapsa de 3 ani și jumătate. Sunt Comisar Înalt European pentru implementarea drepturilor omului, în lume, nu doar în România.

Nu e falsă, o puteți verifica. Uite ce scrie aici: titularul acestei legitimații este îndreptățit Eu sunt comisar, merg la voi la pușcărie să verific condițiile, nu trebuie să-mi mai dea ei voie. O să-i învăț eu să respecte legea”, a declarat Gigi Becali într-o conferință de presă.

Omul de afaceri a preluat Steaua în ianuarie 2003, iar în acest moment se află în plin conflict cu MAPN-ul. Războiul dintre Steaua și Armată a început în anul 2015, când FC Steaua a pierdut marca Steaua Bucureşti, după ce Înalta Curte de Casaţie şi Justiţie (ICCJ) a respins contestaţia în anulare formulată de club la decizia din 3 decembrie prin care i-a fost anulată marca. ICCJ a anulat, pe 3 decembrie, marca Steaua Bucureşti înregistrată sub nr. 061735 în 29 ianuarie 2004 de SC Fotbal Club Steaua Bucureşti SA.

11 trofee a câștigat Steaua pe plan intern de când Becali a preluat clubul; 5 titluri, două Supercupe, două Cupe ale României și două Cupe ale Ligii. Pe plan extern cea mai notabilă performanță a fost semifinala disputată în 2006, în Cupa Uefa, cu Middlesbrough.













Etichete:

,

,